Tussen tameletjie en 'n toffie appel…
…klink net effens beter as tussen die boom en die bas…of onder die klip, maar 'n taai situasie is dit gewis.
Om blatant aan 'n onkennende alkholis te sê hy't 'n probleem, laat hom nog net meer drink om aan homself te bewys hy kan dit hanteer en het nie 'n probleem nie. Dieselfde geld natuurlik vir enige ander soort van verslawing…tot hulle dit eendag self besef en hulp kry, is dit maar 'n verlore stryd, nie net vir diegene wat verslaaf is nie, maar ook al diegene wat na aan hulle staan.
Ek dink integrated woede is ook so 'n tipe van verslawing. Nou vra ek, hoe help mens iemand met 'n woede verslawing om te besef hulle het 'n probleem, sonder om hulle in woede te laat, en vir hulle die nodige hulp te kry? Woede maak seer en vernieting mense verhoudings. Hoe kan ek hierdie persoon help, sonder om die slegste daarvan af te kom, want ek het geen emosionele barrier of buffer teen 'n ander se woede nie.
Agter waansin sinspeel
'n slavin van liefde onbevlek
in pixie-tower-stof bedek 'n volle wens
wat tussen 'n gewese môre
en 'n dag van nou steeds aan net mooi
niks wil klou sonder die grendels
wat die hart aanval
…lyk gewone dinge buitengewoon anders.
Hierdie klippe lê al vir meer as tien jaar stil in ons tuin. Die naweek staar ek op 'n stadium uit 'n ander venster na die tuin.
Wanneer het hierdie klip dan 'n gesig gekry? Wie is dit?
Vandat ek 'hom' raakgesien het, kan ek nie anders as om net 'hom' te sien nie, en nie meer my gunsteling rook-sit-klip nie. Waar ook al ek in die tuin loop, uit enige hoek, volg sy oë my.
Ek dink dis effens freaky.
(skuus vir die swak kwaliteit sellfoon foto)
om sê nie.
Foto Bron – as jy dalk iets te lese soek.
Piepie inni storm…
…is om 'n bohaai op te skop, ten spyte van jouself, net om ook beter te voel, alhoewel die aksie steeds geen impak op die reënmeter maak nie. Nou ja, ek het nou hierdie dringende behoefte om vandag in die reën te piepie, sommer sewe keer…
Hierdie afgunstige, antagonistiese, vernynige, verwaande wrede wederwoordelikse aanvalle van bloggers op en aan en sommer namense ander bloggers het nou lankal al die impak, verrassing en afwagting van one-up-man-ship verloor. Hierdie 'anything you say, I can say better' is 'n uiterse baie vervelige speeletjie.
Rassistiese agressie is lankal ook nie nie meer 'n goeie verskoning nie vir swak mense verhoudings nie. En "Wat gee jou die reg, Meneer/Mevrou net omdat ek wit is, Afrikaans kan praat, dat jy dink jou rassistiese grappies en aanmerkings en direkte 'k' en 'm' en 'b' woordjies in allerdaagse geselsies, is dalk vir my aanvaarbaar?" Nee, dit is nie. Ek is nie so groot gemaak nie.
Hiermee tesame, tree ek ook sommer kaalvuis en kaalgat in die Idols kryt. Tannie Mara mag miskien in ander opsigte uit 'n papsak boksie kom, maar sy't tereg gesê wat sy gesê het. Ek het van die oudisies al vir L'loyd gestem. Hy is 'n opregte Idol in elke aspek. Elvis, (as hy so goed was as wat mense dink – sou hy lankal hierdie hoogte bereik het) – kan nie sing nie, het geen stage persoonlikheid nie, geen dans moves behalwe die feit dat hy sing asof hy ook nou gou ''n draai moet loop… Het geen passion vir lirieke nie. Dis al.
Die godsdiens debat op elke vlak, in elke koerant, binne elke gesprek lei my weer en weer en weer terug na dieselfde vraag; Hoekom is dit juis slegs net die Christens wat oor en met mekaar oor godsdiens stry? Hoekom vind hierdie ongelowige gesprekke nie tussen ander gelowe se volgelinge plaas nie? Omdat hulle vas en met oortuiging almal dieselfde glo. Dalk het Christenskap te veel 'hoe om te glo' dimensies om van te kies…?
Hoeveel meer babas en afwerpsels gaan hulle nog hierdie maand in die dreine afspoel, voordat mense gaan begin besef dat hier in hierdie land een moerse morale fokop aan die ontwikkel is? Te same met die respeklose tieners wat in die strate rondwandel…of met 'n gombottel in twee hande of 'n highclass spuitnaald in die ander?
Skoongat mense wat maar bra vuilgat agter toe deure bly! (skynheiliges van gedaante) wat vroom lewenslessie uitdeel by die kerkbazaar maar toejuigend die ander rugbyspan dieselfde woorde toesnou as sy vrou en kinders…met 'n bottel inni hand en 'n wrang smaak inni mond. Sulke woorde kom kleef aan jou siel soos ou kots op 'n babadoek…en die merke wat duur make-up nie kan bedek… (is seker ook maar 'n seën en 'n blessing so saam met die curse…, dankie Pappie!)
Verkragtings, gewapende roof, dronkbestuur ongelukke ens. ens…"Dankie, liewe Here, dat ten minste niemand gedood is nie!" Jammer, ek is nie dankbaar nie! Sulke dinge is op eie merite nie veronderstel om eers te gebeur nie!. Ek kan nie dink, soos daardie auntie wat sê, Ek weet God was by my, toe ek verkrag was, en ek vergewe hom/hulle. Jammer, sê ek, Liewe Jesus het my nog nie daardie soort van insig toegeëien nie. Vir my is dit nie normaal nie, en sal seker nooit wees nie.
Sjoe, ek voel nie juis beter nie, miskien net effens skaam…
Vanuit elke venster, verander die uitsig.
Wie is ons dan om 'n ander se venster-uitsig te oordeel?
Passop vir weerlig!
Help, ek's dom,
Hierdie artikel deur Chris Steinmann in Saterdag se By het my aan die dink gesit. Dit sal kortsigtig wees om bloot by die godsdienstige aspek van die artikel vas te steek. Dus gaan ek verby hou, want die artikel het dit reeds bespreek.
Wat ek wil weet, indien hierdie beginsel waar is, waar laat dit die siel? – Die algehele essensie van ons menswees en bestaan?
Ek vind dit moeilik om myself te oortuig dat my denke blote elektrisiteit is. Dat my emosies blote elektrisiteit is.
Wat is negatiewe gevoelens dan? 'n Kortsluiting? As die brein dan in blote beheer is, hoekom sal die brein dan woede wil voortbring? Hoekom dan hartseer?
Watter soort van elektrisiteit bring goeie dinge na vore, en wat is dit verskil dan teenoor die gevoelens en denke wat minder goed is?
Wat van diegene met 'n tekort aan breinkrag? Downsindroom kinders. Mense met breindisfunksies? Mense wat Biopolêr is? Mense wat aan stress of depressie ly? Wat van die wat in 'n koma verkeer? Breinkanker?
Maar dan, watter soort van elektrisiteit word in moordenaars, verkragters, molesteerders gestoor? Hoe word dit geaard of ontlaai? Wat herlaai dit weer?
Ek voel soos 'n xmas tree wat gans te veel liggies het!
Suigstokkies & Lafaards
Is maar net 'n ander omskrywing vir "ag, I'm pleased to please you"
Hierdie mense is oop vir gebruik (met liefde) en misbruik uit weerwraak teen 'n skuldige gewete wat gewoonlik alles bederf. Hulle is sodoende lafaards en lieg gedurig vir hulself – soos 'n geestelike pacifier. So karring hulle voort tot iemand eendag hulle dummy opsetlik wegsteek, net om so nou en dan hulle te hoor skree.
'n Pacifier wat skielik sy suigaksie verloor – en ek dink dis soms nodig dat mense so nou en dan kan hoor dat hierdie mense ook 'n stem het, een wat ook 'n geluid wil maak…
Ken jy sulke mense?
Ek is moeg gevra oor al die hoekom's en waarom's. Moeg om nie verstaan te word nie, moeg om nie te verstaan nie. Moeg omdat niemand die antwoorde het nie. Meer moeg omdat daar antwoorde ronddwaal sonder vrae.
Moeg om te sien hoe mense afgunstelik ander oordeel en veroordeel, vir wie en wat hulle in eie reg is.
Moeg om te lees van talle en talle miskraam en aborsie oorblyfsels wat in asblikke gevind word.
Moeg om te lees oor omkoop en korrupsie (weet jy hoe eenvoudig en maklik dit is om honderde duisende rande se transaksies in eie gewin te beklink! – So maklik dat dit scary is!)
Moeg om te lees oor simple pie-diefstal kinders wat verhoor afwagtend is, vir maande…terwyl moord en verkragting laaste op die rol is, terwyl tien keer meer en vinnger en teen super-kostes aan korrupsie sake spandeer word.
Hel, geen wonder veilige kinders eet eerder space-cakes op hul 14de verjaardag partytjie nie…en sluk dit af met hul pa se scotch nie, en ander ry rond in Hummers en Porches.
Moeg om te sien hoe Beeld se online weer en News24 se weer verskil. Dis 'n openbare klugsverskil soos tussen die koerante oor dieselfde onderwerp. Net soos die lieg-vir-lieg-net-om-die-parliament-se-hoek…soos skelm rook waar almal die vuur kan sien brand.
Diegene met warm hande het koue harte…en koue hande uitwerpsels op die uithoeke van die lewe, is diegene met warm harte…
Moeg om te vra hoekom goeie dinge met minder goeie mense gebeur, en slegte dinge met die res?
Moeg om te dink wat meer is daar tot hierdie bestaan. Dit is uiters onmoonlik om te dink en te wil aanvaar dat ons bloot gebore word, sing or suffer, en doodgaan. That's it? Moeg om te vra, wys my wat meer is daar?
Moeg om 'n vrye siel tot tyd en plek in 'n liggaam gebonde te hou, omdat omstandighede dit nie toelaat om anders te wees nie en omdat dit is hoe dit is!
Moeg om te wil aanvaar dat almal sê; jy het altyd 'n keuse…terwyl ek weet dat dit nie regtig waar is nie, want soms is die keuse juis die onkeuse van keuses self.
Moeg om voor te gee…want dit is hoe ander jou wil ervaar. Moeg om shapeless in 'n blik gedruk te word…ons almal was geblik met geboorte…want dit is ons ouers se werk. Shape them…until you break them…so nie, behou ons die motto van, fake it until you make it… How utterly stupid?
Moeg om stil te bly…net om nie stil gemaak te word nie. Stil om konflik te vermy. Bek hou of vir die gek hou!
Ek is kwaad omdat ek nie vandag gesê het wat ek wou nie. Nie gedoen het wat ek kon nie.
Moeg om te weet, al sou ek dinge sê en doen, dat dit bloot net geen damn difference in hierdie wêreld sou maak nie.
Nee, vandag was ek die maand se super suigstokkie op special en 'n lafaard deluxe.
Mense sonder oë…
…is soos mense sonder siel.
Meeste monitors wemel van gesiglose letters wat mense genoegsaam moet inkleur vir ander om 'n prentjie te kan vorm. Selfs dan, as die prentjie perfek voltooi is, is dit bitter moeilik om 'n gepaste raam te vind.
In hierdie opsig moet die prentjies eerder raamloos bly…sodat hulle steeds vry kan wees.
'n Perfect picture in the wrong frame, is just another damaged picture.
Sommige ongeraamde prentjies is veronderstel om soms te vlek en skeef te hang, perfect so in eie reg.
Lewendige dooie woord woestyn
When it rains it pours…vir diegene wat op die golf van die tsoenamie ry. Vir die res? Die res wat nie verdrink het nie, het uitgespoel in die middel van die ewige droog getysterde waste lands van die lewe.